CELEX: 62017CN0543
Language: el
Date: 2017-11-06 00:00:00
Title: Υπόθεση C-543/17: Προσφυγή της 15ης Σεπτεμβρίου 2017 — Ευρωπαϊκή Επιτροπή κατά Βασιλείου του Βελγίου

6.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 374/23
            
         Προσφυγή της 15ης Σεπτεμβρίου 2017 — Ευρωπαϊκή Επιτροπή κατά Βασιλείου του Βελγίου
   (Υπόθεση C-543/17)
   (2017/C 374/32)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J. Hottiaux, L. Nicolae, G. von Rintelen)
   
      Καθού: Βασίλειο του Βελγίου
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι το Βασίλειο του Βελγίου, μη θεσπίζοντας το αργότερο έως την 1η Ιανουαρίου 2016 τις νομοθετικές, κανονιστικές και διοικητικές διατάξεις που απαιτούνται για τη συμμόρφωση προς την οδηγία 2014/61/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για μέτρα μείωσης του κόστους εγκατάστασης υψίρρυθμων δικτύων ηλεκτρονικών επικοινωνιών (ΕΕ L 155, σ. 1), ή, εν πάση περιπτώσει, παραλείποντας να κοινοποιήσει τις διατάξεις αυτές στην Επιτροπή, παρέβη τις υποχρεώσεις που υπέχει από το άρθρο 13 της οδηγίας αυτής·
            
         
               —
            
            
               να επιβάλει στο Βασίλειο του Βελγίου, σύμφωνα με το άρθρο 260, παράγραφος 3, ΣΛΕΕ, την καταβολή ημερήσιας χρηματικής ποινής ποσού 54 639,36 ευρώ από την ημερομηνία εκδόσεως της αποφάσεώς του στην παρούσα υπόθεση, λόγω παραβάσεως της υποχρεώσεως κοινοποιήσεως των μέτρων μεταφοράς της οδηγίας 2014/61/ΕΕ στο εσωτερικό δίκαιο·
            
         
               —
            
            
               να καταδικάσει το Βασίλειο του Βελγίου στα δικαστικά έξοδα.
            
         
      Ισχυρισμοί και κύρια επιχειρήματα
   
   Τα κράτη μέλη είχαν την υποχρέωση, δυνάμει του άρθρου 13 της οδηγίας 2014/61/ΕΕ, να θεσπίσουν τα μέτρα μεταφοράς της οδηγίας στο εσωτερικό δίκαιο το αργότερο έως την 1η Ιανουαρίου 2016. Η Επιτροπή υποστηρίζει ότι το Βασίλειο του Βελγίου παρέβη τις υποχρεώσεις που υπέχει από τη διάταξη αυτή.
   Με την προσφυγή της, η Επιτροπή ζητεί την επιβολή στο Βασίλειο του Βελγίου ημερήσιας χρηματικής ποινής ποσού 54 639,36 ευρώ.